wannaphong/clean_thaiwikipedia huggingface dataset:
# พันธสัญญาเนเวอร์แลนด์
พันธสัญญาเนเวอร์แลนด์  เป็นการ์ตูนญี่ปุ่น เขียนเรื่องโดยไคอุ ชิไร วาดภาพโดยโปสุกะ เดมิซุ เริ่มลงตีพิมพ์ในนิตยสารโชเน็งจัมป์รายสัปดาห์ ของสำนักพิมพ์ชูเอฉะ ตั้งแต่วันที่ 1 สิงหาคม พ.ศ. 2559 ได้รับการจัดพิมพ์รวมเล่มเป็นหนังสือการ์ตูน 20 เล่ม เป็นเรื่องราวเกี่ยวกับกลุ่มเด็กกำพร้าที่วางแผนหลบหนีจากฟาร์มขุนมนุษย์ ได้รับการดัดแปลงเป็นอนิเมะโทรทัศน์โดยสตูดิโอโคลเวอร์เวิกส์ ออกอากาศระหว่างเดือนมกราคมถึงเดือนมีนาคม พ.ศ. 2562 ในผังรายการโนะอิตะมินะ ฤดูกาลที่สองออกอากาศระหว่างเดือนมกราคมถึงเดือนมีนาคม พ.ศ. 2564

ในประเทศไทย พันธสัญญาเนเวอร์แลนด์ ได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์เป็นหนังสือการ์ตูนรวมเล่มมาแล้ว 20 เล่ม

เนื้อเรื่อง
ในปี 2045 เอ็มม่าเป็นเด็กกำพร้าวัย 11 ปีที่อาศัยในสถานรับเลี้ยงเด็กกำพร้าแห่งเล็ก ๆ ชื่อ เกรซ ฟิลด์เฮาส์ พร้อมด้วยเด็ก ๆ อีก 37 คน มีชีวิตสมบูรณ์พูนสุขด้วยอาหารเลิศรส เตียงอย่างดี เสื้อผ้าสีขาวหิมะ และความรักจาก "หม่าม้า" อิซาเบลล่า (พี่เลี้ยงเด็ก) และยังมีการทดสอบประจำวันซึ่งเอ็มม่ามักทำได้คะแนนดีเช่นเดียวกับสองเพื่อนรักคือเรย์และนอร์แมน เหล่าเด็กกำพร้าได้รับอนุญาตให้ทำอะไรก็ได้ที่อยากทำ ยกเว้นแต่การออกนอกบริเวณบ้านหรือการออกนอกประตูซึ่งเชื่อมเกรซ ฟิลด์เฮาส์กับโลกภายนอก 

ในคืนหนึ่ง เด็กกำพร้าชื่อคอนนี่ถูกพาออกไปเป็นบุตรบุญธรรม แต่เอ็มม่าและนอร์แมนเห็นว่าคอนนี่ลืมตุ๊กตากระต่ายทิ้งไว้จึงรีบออกจากบ้านตามคอนนี่ไป เมื่อผ่านเข้าไปในประตูที่เชื่อมกับโลกภายนอก ทั้งสองก็ได้พบร่างไร้วิญญาณของคอนนี่ และได้รู้ความจริงว่าเกรซ ฟิลด์เฮาส์แท้จริงแล้ว ก็ไม่ต่างจากฟาร์มปศุสัตว์ เป็นฟาร์มที่เลี้ยงเด็กมนุษย์เพื่อเป็นอาหารของปีศาจ อีกทั้งอิซาเบลล่ายังทำงานให้พวกปีศาจ นอร์แมนและเอ็มม่าตัดสินใจที่จะหนีออกจากเกรซ ฟิลด์เฮาส์ จึงร่วมมือกับเรย์วางแผนหาทางหลบหนีไปพร้อมกับเด็ก ๆ ที่เหลืออยู่ทุกคน 

รูปแบบต่างๆ
หนังสือการ์ตูน

ไคอุ ชิไร และโปสุกะ เดมิซุ เปิดตัวผลงานการ์ตูน พันธสัญญาเนเวอร์แลนด์ ในนิตยสารการ์ตูนโชเน็งจัมป์รายสัปดาห์ของสำนักพิมพ์ชูเอฉะ ฉบับที่ 34  เมื่อวันที่ 1 สิงหาคม พ.ศ. 2559 เป็นผลงานร่วมของชิไรและเดมิซุเป็นเรื่องที่สอง ผลงานการ์ตูนร่วมเรื่องแรกคือ Popy no Negai. 

การ์ตูนภาคแยกแนวตลกของ พันธสัญญาเนเวอร์แลนด์ ชื่อเรื่องว่า Oyakusoku no Neverland จะเปิดตัวในแอปพลิเคชัน Shonen Jump+ ในวันที่ 11 มกราคม พ.ศ. 2562 

อนิเมะ
มีการประกาศดัดแปลงการ์ตูนพันธสัญญาเนเวอร์แลนด์ในรูปแบบอนิเมะโทรทัศน์ ในนิตยสารโชเน็งจัมป์รายสัปดาห์ฉบับที่ 26 เมื่อวันที่ 28 พฤษภาคม พ.ศ. 2561 เริ่มออกอากาศเมื่อวันที่ 11 มกราคม พ.ศ. 2562 ทางช่องฟุจิเทเลวิชัน ผังรายการโนะอิตะมินะ  อนิเมะโทรทัศน์ผลิตโดยสตูดิโอโคลเวอร์เวิกส์ กำกับโดยมาโมรุ คังเบะ เขียนบทโดยโทชิยะ โอโนะ ออกแบบตัวละครโดยคาซุอากิ ชิมาดะ และประพันธ์ดนตรีประกอบโดยทากาฮิโระ โอบาตะ  วง UVERworld จะร้องเพลงเปิดชื่อเพลงว่า "Touch off" ส่วน Cö shu Nie จะร้องเพลงปิดชื่อเพลงว่า "Zettai Zetsumei."

ในเดือนมีนาคม พ.ศ. 2562 มีการประกาศว่าฤดูกาลที่สองของอนิเมะโทรทัศน์มีกำหนดจะออกอากาศในปี พ.ศ. 2563 แต่ถูกเลื่อนออกอากาศเป็นวันที่ 8 มกราคม พ.ศ. 2564 เนื่องจากการระบาดทั่วของโควิด-19

ฤดูกาลที่ 1 (2562)
ตอนที่ ชื่อตอน ผู้กำกับ วันที่ออกอากาศครั้งแรก 

ฤดูกาลที่ 2 (2564)
# โมดิโบ ไมกา
โมดิโบ ไมกา (เกิด 3 กันยายน ค.ศ. 1987) เป็นนักฟุตบอลอาชีพชาวมาลี เคยเล่นตำแหน่งกองหน้าให้กับเวสต์แฮมยูไนเต็ดและควีนส์พาร์กเรนเจอส์ในพรีเมียร์ลีก และบุรีรัมย์ ยูไนเต็ด ในไทยลีก

ไมกาลงเล่นให้กับทีมชาติมาลีตั้งแต่ ค.ศ. 2007 เขามีส่วนช่วยให้มาลีจบอันดับที่ 3 ในการแข่งขันแอฟริกาคัพออฟเนชันส์ใน ค.ศ. 2012 และ 2013

 สโมสรอาชีพ 
 เวสต์แฮมยูไนเต็ด 

 ควีนส์พาร์กเรนเจอส์ (ยืมตัว) 

 บุรีรัมย์ ยูไนเต็ด 
ในวันที่ 6 มกราคม ค.ศ. 2019 ไมกาได้ย้ายมาร่วมทีมบุรีรัมย์ ยูไนเต็ด โดยเขาจะสวมเสื้อหมายเลข 25 และเป็นกองหน้าตัวใหม่แทนที่จีโอกู ลูอิส ซังตู ที่ย้ายไปยะโฮร์ดารุลตาซิม ต่อมาในวันที่ 30 มกราคม ค.ศ. 2019 ไมกาทำประตูแรกในสีเสื้อบุรีรัมย์ในนัดที่กระชับมิตรที่บุกไปชนะอ่างทอง 3–0 ต่อมาในวันที่ 2 กุมภาพันธ์ ค.ศ. 2019 การแข่งขันไทยแลนด์แชมเปียนส์คัพ ไมกาทำประตูช่วยให้บุรีรัมย์เอาชนะเชียงราย ยูไนเต็ด ที่สนามกีฬากองทัพบก 3–1 พาทีมคว้าแชมป์ไทยแลนด์แชมเปียนส์คัพสมัยแรกได้สำเร็จ ต่อมาในวันที่ 5 กุมภาพันธ์ ไมกาทำหนึ่งประตูในนัดกระชับมิตรที่บุรีรัมย์บุกไปชนะอยุธยา ยูไนเต็ด ที่สนามกีฬาจังหวัดพระนครศรีอยุธยา 2–1 ต่อมาในวันที่ 17 กุมภาพันธ์ ไมกาทำประตูด้วยฟรีคิกสุดสวยในเกมกระชับมิตรนัดสุดท้ายก่อนเปิดฤดูกาล นัดที่บุรีรัมย์เปิดบ้านเสมอนครราชสีมา มาสด้า 1–1 ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 ไมกาประเดิมสนามให้บุรีรัมย์นัดแรกในลีกในนัดที่บุรีรัมย์เปิดบ้านเสมอกับชลบุรี 2-2 ต่อมาในวันที่ 10 มีนาคม ค.ศ. 2019 ไมกาทำประตูแรกในลีกในนัดที่บุรีรัมย์เปิดบ้านเอาชนะพีที ประจวบ ไปได้ 2–0

ในวันที่ 10 เมษายน ค.ศ. 2019 ไมกาถูกสโมสรยกเลิกสัญญาอย่างเป็นทางการ

 เกียรติประวัติ 
บุรีรัมย์ ยูไนเต็ด
 ไทยแลนด์แชมเปียนส์คัพ: 2019
# ตรีนุช เทียนทอง
ตรีนุช เทียนทอง (เกิด 12 กันยายน พ.ศ. 2515)  เป็นนักการเมืองชาวไทย สมาชิกสภาผู้แทนราษฎรจังหวัดสระแก้ว รองหัวหน้าพรรคพลังประชารัฐ อดีตรัฐมนตรีว่าการกระทรวงศึกษาธิการ ในรัฐบาล พลเอก ประยุทธ์ จันทร์โอชา

 ประวัติ 
ตรีนุช เกิดเมื่อวันที่ 12 กันยายน พ.ศ. 2515 ที่อำเภอวัฒนานคร จังหวัดสระแก้ว (ตอนยังเป็นส่วนหนึ่งของจังหวัดปราจีนบุรีในขณะนั้น) เป็นบุตรนายพิเชษฐ์ 
นางขวัญเรือน เทียนทอง เป็นหลานสาวเสนาะ เทียนทอง มีพี่น้อง คือฐานิสร์ เทียนทอง อนุรักษ์ เทียนทอง และบดี เทียนทอง ด้านครอบครัวสมรสกับ ศาสตราจารย์คลินิก นายแพทย์เจษฎา โชคดำรงสุข อธิการวิทยาลัยแพทยศาสตร์ มหาวิทยาลัยรังสิต อดีตปลัดกระทรวงสาธารณสุข

สำเร็จการศึกษาระดับมัธยมศึกษาตอนปลายจากโรงเรียนบดินทรเดชา (สิงห์ สิงหเสนี) รุ่น 18 ระดับปริญญาตรี 2 ใบ คือจากมหาวิทยาลัยอัสสัมชัญ เมื่อปี 2535ย้อนประวัติ ตรีนุช เทียนทอง ส.ส.สระแก้ว 5 สมัย สู่รัฐมนตรีศึกษาธิการ ยุคนักเรียนไม่ยอมจำนน และ สาขาการเงินการลงทุน จาก Western Illinois University ประเทศสหรัฐอเมริกา ในปี 2538ทำเนียบสมาชิกสภาผู้แทนราษฎร พ.ศ. 2554. สำนักงานเลขารัฐสภา. 2554 รวมไปถึงสำเร็จการศึกษาในระดับปริญญาโทสาขาเศรษฐศาสตร์ จากมหาวิทยาลัยเดียวกัน ใน พ.ศ. 2540 อีกด้วย

 งานการเมือง 
ตรีนุช ได้รับเลือกตั้งเป็นสมาชิกสภาผู้แทนราษฎรจังหวัดสระแก้วในครั้งแรกและครั้งที่สองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่สาม ในสังกัดพรรคประชาราช และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมัยที่สี่ ในสังกัดพรรคเพื่อไทย

ใน พ.ศ. 2561 ตรีนุชได้ย้ายมาร่วมงานกับ พรรคพลังประชารัฐ‘เทียนทอง’แตก! 2หลานทิ้ง‘เสนาะ’ซบพลังประชารัฐ เปิดศึกชิงเก้าอี้สส.สระแก้วแนวหน้า และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็นสมัยที่ห้า

ในวันที่ 22 มีนาคม พ.ศ. 2564 มีพระบรมราชโองการโปรดเกล้าฯ ให้ดำรงตำแหน่งรัฐมนตรีว่าการกระทรวงศึกษาธิการ ซึ่งเป็นนักการเมืองสตรีคนแรกที่ได้รับเลือกให้ดำรงตำแหน่งดังกล่าวเปิดประวัติ 'ตรีนุช เทียนทอง' รมว.สตรีคนแรกของศธ.

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๘, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๒ ตอนที่ ๒๑ ข หน้า ๒๒, ๓ ธันวาคม ๒๕๔๘
# หอรำลึกซุน ยัตเซ็น (กวางโจว)
หอรำลึกซุน ยัตเซ็น หรือ หอรำลึกจงซานเป็นอาคารทรงแปดเหลี่ยมในเมืองกว่างโจว เมืองหลวงของมณฑลกวางตุ้ง 

หอรำลึกได้รับการออกแบบโดยลู่ ยันจื่อ และถูกสร้างขึ้นด้วยเงินที่ระดมทุนโดยคนจีนทั้งในและต่างประเทศเพื่อรำลึกถึงคุณงามความดีของดร.ซุน ยัตเซ็น งานก่อสร้างเริ่มขึ้นในปี ค.ศ. 1929 และเสร็จสมบูรณ์ในปี ค.ศ. 1931 ห้องโถงเป็นโครงสร้างแปดเหลี่ยมขนาดใหญ่ที่มีความยาว 71 เมตรโดยไม่มีเสาหลัก หอรำลึกตั้งด้วยเวทีขนาดใหญ่และบรรจุคนได้ 3,240 คน

ประวัติ 
thumb|150px|ในช่วงสาธารณรัฐจีน ป้ายประกาศจิ่วกวงเตียลู่ จะเห็นได้ว่าหอรำลึกซุน ยัตเซ็นเป็นสถานที่สำคัญในกวางโจวในเวลานั้น
thumb|สนามหญ้าหน้าหอรำลึก
หอรำลึกในอดีตนั้นเคยเป็นที่ตั้งที่มีชื่อว่า ทำเนียบประธานาธิบดีกวางตุ้ง เมื่อครั้งที่ดร.ซุน ยัตเซ็นทำกับสู้รบเพื่อรวบรวมประเทศจีนในยุคขุนศึก

มาถึงปี ค.ศ. 1931 ทำเนียบประธานาธิบดีได้ถูกเปลี่ยนเป็นหอรำลึกซุน ยัตเซ็นสร้างขึ้นเพือรำลึกถึง ดร.ซุนยัดเซ็น ถือว่าเป็นบิดาของคนจีนยุคใหม่ ดร.ซุน ยัดเซ็น เป็นผู้ก่อตั้งพรรคก๊กมินตั๋ง และเป็นประธานาธิบดีคนแรกของจีน เป็นแกนนำคนสำคัญในการโค่นล้มราชวงศ์ชิง เป็นผู้ที่มีพระคุณกับชาวจีนอย่างใหญ่หลวงเพราะเป็นผู้ที่ปลดปล่อยชาวจีนให้รอดพ้นจากสังคมเดิมที่ล้าหลัง และระบบกษัตริย์ราชวงศ์ชิง

thumb|200px|right|ธนบัตรที่ออกโดยธนาคารมณฑลกวางตุ้งในปี ค.ศ. 1949 แสดงรูปของหอรำลึกซุน ยัตเซ็น ในช่วงสาธารณรัฐจีนสมัยปกครองแผ่นดินใหญ่

หอรำลึกซุน ยัตเซ็น ได้รับการบูรณะอีกครั้งในปี ค.ศ. 1972 สร้างเพื่อระลึกวันเกิดร้อยปีของ ดร.ซุน ยัตเซ็น สัญลักษณ์ของหอที่ระลึกแห่งนี้คือรูปปั้นเหมือนของตัวท่าน ที่ตั้งอยู่ทางด้านหน้าของพิพิธภัณฑ์ และแผ่นป้ายที่เขียนว่า "เทียนเซี้ยะเหวยกง” ซึ่งท่านก็เป็นผู้เขียนด้วยตัวของท่านเอง โครงสร้างภายนอกเลียนแบบวังจีน หลังคาปูด้วยกระเบื้องสีเหลือง ภายในหอมีห้องประชุมใหญ่ ห้องสมุด ดร.ซุน ยัตเซ็น ห้องภาพ และห้องบรรยาย ในห้องโถงใหญ่มีรูปปั้น ดร.ซุน ยัตเซ็น ที่ทำจากทองแดงแท้ สูง 5.8 เมตร ฐานสูง 3.1 เมตร ภายในอนุสรณ์สถานนั้นเป็นหอประชุมขนาดใหญ่รูปทรงแปดเหลี่ยม ที่ได้รับการยกย่องว่าเป็นสถาปัตยกรรมชิ้นเยี่ยม เพราะสร้างขึ้นโดยไม่มีเสากลางห้องที่จะบดบังสายตาของผู้ที่เข้ามาเยี่ยมชม

การเดินทาง
สามารถเข้าถึงหอรำลึกซุน ยัตเซ็นได้จากรถไฟใต้ดินกว่างโจวโดยใช้เส้นทางสถานีหอรำลึกซุน ยัตเซ็น

ดูเพิ่ม
 อนุสรณ์สถานแห่งชาติ ซุน ยัตเซ็น ที่เมืองหนานจิง
 หอรำลึกซุน ยัตเซ็นที่เมืองไทเป
 หอรำลึกซุน ยัตเซ็น (หนานหยาง) ที่ประเทศสิงค์โปร์
# ฟรันซิสโก โอลิเบนเซีย รุยซ์
ฟรันซิสโก โอลิเบนเซีย รุยซ์  เกิดเมื่อวันที่ 12 กุมภาพันธ์ 2477 ณ เซวตา ประเทศสเปน เขาเป็นนักกฎหมายและนักการเมืองชาวสเปน เป็นน้องชายของมานูเอล โอลิเบนเซีย

เขาเกิดที่เซวตาและศึกษากฎหมายที่มหาวิทยาลัยกอมปลูเตนเซแห่งมาดริด ใน พ.ศ. 2503 เขาได้รับเลือกสู่สภาเทศบาลเซวตา เขาทำหน้าที่ในสภาผู้แทนราษฎรระหว่าง พ.ศ. 2522–2525 ต่อมาเขาเป็นสมาชิกของกลุ่มสหภาพศูนย์ประชาธิปไตย และอยู่ในเหตุการณ์ความพยายามก่อรัฐประหารเมื่อวันที่ 23 กุมภาพันธ์ พ.ศ. 2524 หลังจากนั้นเขาก็เป็นสมาชิกวุฒิสภาระหว่าง พ.ศ. 2536–2543 และระหว่าง พ.ศ. 2546– 2550 เขาเป็นสมาชิกสภานิติบัญญัติของเซวตา

เขาเสียชีวิตเมื่อวันที่ 4 มกราคม พ.ศ. 2562 ที่โรงพยาบาลมหาวิทยาลัยเซวตา สิริอายุรวม 84 ปี 326 วัน
# เนเพียร์
เนเพียร์  เป็นเมืองท่าทางทะเลในประเทศนิวซีแลนด์ ตั้งอยู่ในฮอกส์เบย์ทางชายฝั่งทิศตะวันออกของเกาะเหนือ เมืองมีประชากร 63,900 คน (มิถุนายน ค.ศ. 2018) ราว 18 กิโลเมตรทางตอนใต้ของเนเพียร์เป็นที่ตั้งของเมืองแฮสติงส์ สองเมืองนี้มักเรียกว่า "The Bay Cities" หรือ "The Twin Cities" แห่งนิวซีแลนด์ ประชากรรวมของเนเพียร์-แฮสติงส์มี 134,500 คน ทำให้เป็นเขตเมืองที่ใหญ่เป็นอันดับ 6 ของนิวซีแลนด์ เนเพียร์ตั้งอยู่ทางทิศตะวันออกเฉียงเหนือของเมืองหลวงประเทศ กรุงเวลลิงตัน ราว 320 กม.
# เอเบลล์ 1835 ไออาร์1916
เอเบลล์ 1835 เอเบลล์1916 อาจจะเป็นดาราจักรที่ห่างไกลที่สุดเท่าที่เคยพบมา แม้ว่าการคาดการนั้นยังไม่ได้รับการยืนยัน ดาราจักรนี้คาดว่าอยู่ด้านหลังกลุ่มดาราจักร เอเบลล์1835 ในกลุ่มดาวหญิงสาว

การวิเคราะห์ของ J-band observations ระบุว่าเอเบลล์ 1835 ไออาร์1916 มีค่าเรดชิฟต์ที่ z ~ 10.0 ซึ่งหมายความว่ามันปรากฏแก่พวกเราเหมือนเมื่อประมาณ 13.2 พันล้านปีก่อน เพียง 470 ล้านปีหลังจากบิ๊กแบง และใกล้กับ การก่อตัวดาวฤกษ์ครั้งแรกในจักรวาล
# ฮาร์เลม
ฮาร์เลม  เป็นนครและเทศบาลในประเทศเนเธอร์แลนด์  และตั้งอยู่ปลายเหนือสุดของรันด์สตัด หนึ่งในมหานครที่มีประชากรมากที่สุดของยุโรป ฮาร์เลมมีประชากร 161,265 คน ในปี ค.ศ. 2019

ฮาร์เลมถูกยกระดับเป็นเมืองเมื่อปี ค.ศ. 1245 และสร้างกำแพงเมืองแล้วเสร็จในปี ค.ศ. 1270 ปัจจุบันเป็นเมืองหลวงของจังหวัดนอร์ทฮอลแลนด์ ด้วยความที่อยู่ไม่ไกลจากกรุงอัมสเตอร์ดัม เมืองหลวงของประเทศที่ตั้งอยู่ในจังหวัดเดียวกันนั้น พลเมืองที่อาศัยในฮาร์เลมจำนวนมากจึงเดินทางสัญจรไปทำงานที่อัมสเตอร์ดัมเป็นประจำโดยใช้เวลาเดินทางเพียง 15 นาทีด้วยรถไฟ
# แคร็ปซูว์แซ็ต
แคร็ปซูว์แซ็ต  เป็นของหวานที่มีต้นกำเนิดในประเทศฝรั่งเศส ประกอบด้วยแป้งเครปราดด้วยซอสเบอร์ซูว์แซ็ต (beurre Suzette) ซึ่งมีส่วนประกอบเป็นน้ำตาลเนยที่เคี่ยวจนเป็นคาราเมล น้ำส้ม เปลือกส้ม เหล้ากร็องมาร์นีเย เหล้าทริปเปิลเซกหรือเหล้ากือราเซา แล้วจุดไฟก่อนเสิร์ฟ

ที่มาและชื่อของแคร็ปซูว์แซ็ตยังคงเป็นที่ถกเถียง ใน Life à la Henri หนังสืออัตชีวประวัติของอ็องรี ชาร์ป็องตีเยระบุว่า แคร็ปซูว์แซ็ตเกิดจากความผิดพลาดของเขาที่ทำอาหารติดไฟขณะเสิร์ฟให้ดยุกแห่งเวลส์ (ต่อมาทรงครองราชย์เป็นพระเจ้าเอ็ดเวิร์ดที่ 7 แห่งสหราชอาณาจักร) ที่ร้านกาเฟเดอปารีในมงเต-การ์โลเมื่อปี ค.ศ. 1895 เมื่อดยุกได้ลองเสวยและตรัสถามถึงชื่ออาหาร ชาร์ป็องตีเยได้ทูลว่า Crêpes Princesse แต่ดยุกขอให้เปลี่ยนชื่อเป็น Crêpes Suzette ตามชื่อหญิงสาวที่ร่วมโต๊ะกับพระองค์Charpentier, Henri & Sparkes, Boyden (2001), Life À La Henri - Being The Memories of Henri Charpentier, New York: The Modern Library, Paperback Edition. Originally published by Simon & Schuster, Inc., 1934.

ในขณะที่ด้านหนึ่งกล่าวว่าอาหารชนิดนี้ตั้งชื่อตามซูว์ซาน "ซูว์แซ็ต" ไรเชินแบร์ค นักแสดงชาวฝรั่งเศส ครั้งหนึ่งเธอได้รับบทเป็นคนรับใช้ผู้เสิร์ฟแพนเค้กที่เตรียมโดยเมอซีเยอโฌแซ็ฟ เจ้าของร้านอาหารมารีโว (Restaurant Marivaux) เขาเสนอให้จุดไฟบนแพนเค้กเพื่อเรียกผู้ชมและทำให้แพนเค้กอุ่นพอจะให้นักแสดงรับประทานได้Claiborne, Craig (1994) Craig Claiborne's The New York Times Food Encyclopedia, Random House Value Publishing.
# กระดูกสันหลังอักเสบยึดติด
กระดูกสันหลังอักเสบยึดติด (AS) เป็นโรคข้ออักเสบชนิดหนึ่งที่มีการอักเสบของข้อต่อของกระดูกสันหลังในระยะยาว โดยทั่วไปแล้วข้อต่อที่กระดูกสันหลังรวมกับเชิงกรานก็จะได้รับผลกระทบ ข้อต่ออื่น ๆ เช่นไหล่หรือสะโพกมีส่วนร่วมเป็นครั้งคราว ปัญหาเกี่ยวกับตาและลำไส้อาจเกิดขึ้นได้ อาการปวดหลังเป็นลักษณะเฉพาะของ AS และมักจะเกิดขึ้นแบบมาและไป ความฝืดของข้อต่อที่ได้รับผลกระทบโดยทั่วไปแย่ลงเมื่อเวลาผ่านไป

แม้ว่าจะไม่ทราบสาเหตุของการเกิดโรค แต่ก็เชื่อว่าจะเกี่ยวข้องกับการปัจจัยทางพันธุกรรมและสิ่งแวดล้อม มากกว่า 90% ของผู้ที่ได้รับผลกระทบมีแอนติเจนของเม็ดเลือดขาวเฉพาะของมนุษย์ที่เรียกว่า HLA B27 กลไกพื้นเดิมเชื่อว่าเป็นภูมิคุ้มกันตนเอง หรือ การอักเสบต่อตนเอง โดยทั่วไปแล้วการวินิจฉัยจะขึ้นอยู่กับอาการด้วยการสนับสนุนจากการถ่ายภาพทางการแพทย์และการทดสอบเลือด 

โรคนี้ไม่มีวิธีรักษาให้หายขาด การรักษามีทั้งการใช้ยา การออกกำลังกาย การทำกายภาพบำบัด และการผ่าตัด การรักษาโดยใช้ยาจะมุ่งเน้นไปที่การลดปวดและอาการร่วม รวมถึงหยุดไม่ให้โรคดำเนินไปโดยต้านกระบวนการการอักเสบในระยะยาว ยาที่มักใช้ในโรคนี้ เช่น เอ็นเสด, ตัวยับยั้งทีเอ็นเอฟ, ยาต้าน IL-17 แลด ดีมาร์ด การฉีดสเตียรอยด์มักใช้ในกรณีที่เกิดอาการขึ้นมาฉับพลันและรุนแรง

ความชุกของโรคในประชากรอยู่ที่ราว 0.1% ถึง 0.8% โดยมักเริ่มมีอาการในช่วงวัยผู้ใหญ่ตอนต้น ทั้งเพศชายและหญิงสามารถพบโรคนี้ได้ โดยผู้หญิงมีแนวโน้มจะเกิดลักษณะการอักเสบมากกว่าการยึดติดของโรค สำหรัชความชุกของโรคในประเทศไทยมีอยู่ที่ 0.12% (ปี 1998)Chaiamnuay P, Darmawan J, Muirden KD, Assawatanabodee P. Epidemiology of rheumatic disease in rural Thailand: a WHO-ILAR COPCORD study. Community Oriented Programme for the Control of Rheumatic Disease. J Rheumatol. 1998;25(7):1382‐1387
# เอเบลล์ 1689
เอเบลล์ 1689  เป็นกลุ่มและกระจุกดาราจักรในกลุ่มดาวหญิงสาว ห่างจากโลกประมาณ 2.2 พันล้านปีแสงและเป็นหนึ่งในกลุ่มและกระจุกดาราจักรที่ใหญ่ที่สุดเท่าที่เคยพบมา ทำให้เป็นเลนส์ความโน้มถ่วง บิดเบือนภาพของดาราจักรที่อยู่ด้านหลัง ประกอบด้วยกระจุกดาวทรงกลมประมาณ 160,000 ซึ่งมากที่สุดเท่าที่เคยพบมา มีหลักฐานว่ามีการรวมกันและก๊าซเกิน 100 ล้านองศา มวลขนาดใหญ่มากของกระจุกนี้ทำให้มีประโยชน์สำหรับการศึกษาของสสารมืดและเลนส์ความโน้มถ่วง

ในขณะที่กลุ่มและกระจุกดาราจักรที่ถูกค้นพบใน 2008 A1689-zD1 หนึ่งในสมาชิก เป็นดาราจักรที่ห่างไกลที่สุดเท่าที่เคยพบมา
# แขวงยานนาวา
ยานนาวา เป็นแขวงหนึ่งในเขตสาทร กรุงเทพมหานคร เป็นแขวงที่มีความสำคัญทางเศรษฐกิจแขวงหนึ่งของกรุงเทพมหานคร สำหรับชื่อแขวงยานนาวามาจากชื่อของวัดยานนาวา แขวงยานนาวาเป็นที่ตั้งของบริเวณย่านเซนต์หลุยส์ซึ่งตั้งอยู่บริเวณโดยรอบวัดเซนต์หลุยส์และโรงพยาบาลเซนต์หลุยส์ นอกจากโบสถ์เซนต์หลุยส์แล้วยังเป็นที่ตั้งของมัสยิดยะวา วัดสุทธิวราราม วัดดอน นอกจากนี้ยังมีสถานศึกษา เช่น โรงเรียนอัสสัมชัญแผนกประถม โรงเรียนวัดสุทธิวราราม วิทยาลัยเซนต์หลุยส์ และตึกระฟ้าหลายแห่งที่ล้อมรอบสกายวอล์กช่องนนทรีอยู่ เช่น อาคารเอ็มไพร์ ทาวเวอร์, อาคารรัจนากร, คอนโดมิเนียม ดิ เอ็มไพร์ ฯลฯ

ในพื้นที่แขวงยานนาวามีสถานที่ท่องเที่ยวหลายแห่ง เช่น อาคารหอการค้าไทย-จีน ซึ่งเป็นอาคารอนุรักษ์, สุสานวัดดอน ซึ่งเป็นสวนสาธารณะที่สร้างขึ้นรอบสุสานจีน, ตึกหุ่นยนต์ที่มีชื่อเสียง เป็นต้น

 ที่ตั้งและอาณาเขต 
แขวงยานนาวาตั้งอยู่ทางทิศตะวันตกของเขตสาทร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
 ทิศเหนือ ติดต่อกับแขวงบางรักและแขวงสีลม (เขตบางรัก) มีคลองสาทรเป็นเส้นแบ่งเขต 
 ทิศตะวันออก ติดต่อกับแขวงทุ่งมหาเมฆ (เขตสาทร) มีคลองช่องนนทรีเป็นเส้นแบ่งเขต
 ทิศใต้ ติดต่อกับแขวงทุ่งวัดดอน (เขตยานนาวา) และแขวงวัดพระยาไกร (เขตบางคอแหลม) มีซอยนราธิวาสราชนครินทร์ 8 (อาคารสงเคราะห์ 6) แนวแบ่งเขตการปกครองระหว่างแขวงทุ่งวัดดอนกับแขวงยานนาวา ถนนภายในสุสานแต้จิ๋ว ซอยเจริญราษฎร์ 3 (วัดปรก) ซอยเจริญราษฎร์ 2 (ดอนกุศล) ซอยเจริญราษฎร์ 2 แยก 1 (ดอนกุศล 1) แนวแบ่งเขตการปกครองระหว่างแขวงทุ่งวัดดอนกับแขวงยานนาวา และคลองกรวยเป็นเส้นแบ่งเขต
 ทิศตะวันตก ติดต่อกับแขวงบางลำภูล่างและแขวงคลองต้นไทร (เขตคลองสาน) มีแนวกึ่งกลางแม่น้ำเจ้าพระยาเป็นเส้นแบ่งเขต
# บุรินทร์ หิรัญบูรณะ
บุรินทร์ หิรัญบูรณะ (เกิด 17 มกราคม พ.ศ. 2469) อดีตสมาชิกสภาผู้แทนราษฎรจังหวัดสระแก้ว อดีตสมาชิกสภาผู้แทนราษฎรจังหวัดปราจีนบุรี อดีตสมาชิกสภาผู้แทนราษฎร แบบบัญชีรายชื่อ รวม 6 สมัย

 ประวัติ 
บุรินทร์ หิรัญบูรณะ เกิดเมื่อวันที่ 17 มกราคม พ.ศ. 2469ทำเนียบสมาชิกสภาผู้แทนราษฎร พ.ศ. 2538. สำนักงานเลขารัฐสภา. 2538 สำเร็จการศึกษาระดับอนุปริญญา จากประเทศสหรัฐอเมริกา สมรสกับนางศศิธร หิรัญบูรณะงานศพคุณ ศศิธร หิรัญบูรณะ อดีตประธานสหพันธ์สมาคมสตรีนักธุรกิจ และวิชาชีพแห่งประเทศไทย ในพระบรมราชินูปถัมภ์

 งานการเมือง 
บุรินทร์เข้าสู่วงการการเมืองด้วยการได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคชาติไทย และได้รับเลือกรวม 6 สมัย 

 สมาชิกสภาผู้แทนราษฎร 
บุรินทร์ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดปราจีนบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปราจีนบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดปราจีนบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดปราจีนบุรี → จังหวัดสระแก้ว สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสระแก้ว สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๔ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๕, ๔ ธันวาคม ๒๕๓๒
# วิทยาลัยทหารแห่งสาธารณรัฐจีน
โรงเรียนการทหารแห่งสาธารณรัฐจีน เป็นโรงเรียนทหาร สำหรับกองทัพสาธารณรัฐจีน ประจำสาธารณรัฐจีน ตั้งอยู่ที่ เขตเฟิงชาน, เกาสฺยง ก่อนหน้านี้ที่รู้จักกันทั่วไปว่าเป็น  สถาบันการทหารแห่งนี้ผลิตผู้บัญชาการที่มีชื่อเสียงหลายคนที่มีบทบาทต่อสู้ในหลาย ๆ ความขัดแย้งของจีนในศตวรรษที่ 20 โดยเฉพาะ การกรีฑาทัพขึ้นเหนือ, สงครามจีน-ญี่ปุ่นครั้งที่สอง และ สงครามกลางเมืองจีน 

โรงเรียนการทหารได้เปิดอย่างเป็นทางการเมื่อวันที่ 1 พฤษภาคม ค.ศ. 1924 ภายใต้พรรคก๊กมินตั๋ง การเริ่มการเรียนการสอนแรกเริ่มต้นเมื่อวันที่ 16 มิถุนายน ค.ศ. 1924 ที่เกาะหวงผู่ (ปัจจุบันคือเกาะฉางโจว) นอกชายฝั่งจากหวงผู่ ท่าเรือในกวางโจว โรงเรียนได้จึงได้รับการตั้งชื่อตามเกาะดังกล่าว ในระหว่างพิธีเปิด ดร.ซุนยัตเซ็น กล่าวสุนทรพจน์ซึ่งต่อมากลายเป็นเนื้อเพลงของเพลงชาติสาธารณรัฐจีน 

หลังจากที่พรรคก๊กมินตั๋ง จีนคณะชาติได้ล่าถอยจากจีนแผ่นดินใหญ่ไปยังเกาะไต้หวัน โรงเรียนได้รับการก่อตั้งขึ้นใหม่ในฐานะสถาบันการทหารแห่งสาธารณรัฐจีนในเขตเฟิงชาน เมืองเกาสฺยง

การก่อตั้ง
250px|thumb|ซุน ยัดเซ็น (ยืนอยู่หลังโต๊ะ) และเจียง ไคเช็ค (ยืนบนเวที สวมเครื่องแบบ) ในพิธีเปิดโรงเรียนการทหารหวงผู่ในปี ค.ศ.1924
thumb|200px|right|ธงประจำโรงเรียนการทหารแห่งสาธารณรัฐจีน
หลังการตายของยฺเหวียน ชื่อไข่ ประเทศจีนได้กระจัดกระจายเป็นรัฐศักดินาจำนวนมากที่ปกครองโดยขุนศึก 
ดร.ซุน ยัตเซ็นได้พยายามตั้งฐานที่มั่นเพื่อต่อสู้รวบรวมประเทศจีนในปี ค.ศ. 1917 และ ค.ศ. 1920 ที่บ้านเกิดของเขาในมณฑลกวางตุ้ง เพื่อทำการกรีฑาทัพขึ้นเหนือ เป้าหมายเพื่อรวบรวมประเทศจีนทั้งหมดโดยใช้หลักการประชาธิปไตยที่สอดคล้องกับลัทธิไตรราษฎร อย่างไรก็ตามรัฐบาลของดร.ซุนยังคงอ่อนแอทางทหารมากกว่ากองทัพขุนศึกท้องถิ่น การเรียกร้องสำหรับการสนับสนุนทางอาวุธและเงินถูกเพิกเฉยโดยมหาอำนาจตะวันตก จากนั้นในปีค.ศ. 1921 ตัวแทนของ องค์การโคมินเทิร์น, เฮงก์ สเนฟลีท (ใช้ชื่อแมริ่ง) ได้พบกับดร.ซุน ที่มณฑลกวางสี เขาได้เสนอจัดตั้งสถาบันทหารเพื่อฝึกกองทัพปฏิวัติซึ่งยืนยันความคิดของดร.ซุนและในที่สุดเขาก็ยอมรับ พรรคคอมมิวนิสต์จีนได้ส่งหลี่ ต้าเจา และ หลิน โบฉู เพื่อหารือกับดร.ซุนและพรรคของเขาเกี่ยวกับวิธีการจัดตั้งโรงเรียนทหาร ในปี 1924 ในการประชุมสมัชชาแห่งชาติครั้งที่ 1 ของพรรคก๊กมินตั๋ง นโยบายของพันธมิตรกับ สหภาพโซเวียต และพรรคคอมมิวนิสต์จีน ได้ถูกส่งผ่านเพื่อเป็นแนวทางสำหรับพรรคก๊กมินตั๋ง เป็นผลให้มีการตัดสินใจขั้นสุดท้ายในการจัดตั้งสถาบันการทหารและจัดตั้งคณะกรรมการเตรียมการขึ้น เงินที่จำเป็นสำหรับการก่อสร้างและการสนับสนุนกิจการของโรงเรียนในปี 1924-1925 ได้รับการช่วยเหลือจัดหาโดยโซเวียต

การจัดตั้งและการฝึกอบรมนักเรียน
thumb|200px|right|ธงประจำกองทัพปฏิวัติแห่งชาติจีน (ปัจจุบันใช้เป็นธงประจำกองทัพสาธารณรัฐจีน
ในตอนแรกโรงเรียนการทหารมีแผนกเดียวเท่านั้นที่ให้การฝึกทหารขั้นพื้นฐานแก่ทหาร ในขณะที่เป้าหมายหลักของสถาบันคือการเตรียมหน่วยทหารราบ นอกจากนี้โรงเรียนการทหารยังจัดให้มีชั้นเรียนพิเศษสำหรับปืนใหญ่, วิศวกรรม, การสื่อสาร, หน่วยจิสติกส์และปืนกล มีการจัดตั้งแผนกพิเศษเพื่อเตรียมความพร้อมในการปลุกปั่นทางการเมืองในภายหลัง

เพลงประจำโรงเรียนทหารหวงผู่
หลังจากโรงเรียนการทหารหวงผู่ได้รับการก่อตั้งขึ้น เพลงโรงเรียนทหารหวงผู่ก็ได้รับการประพันธ์ขึ้นมาในปีเดียวกันเพื่อเป็นการกระตุ้นให้เหล่านักเรียนทหารมีความมุ่งมั่นในการรวมชาติจีน
คณะ
 ศูนย์การศึกษาทั่วไป
 ภาควิชาวิศวกรรมโยธา
 ภาควิชาฟิสิกส์
 กรมภาษาต่างประเทศ
 ภาควิชารัฐศาสตร์
 ภาควิชาวิทยาศาสตร์การจัดการ
 ภาควิชาเคมี
 ภาควิชาวิศวกรรมไฟฟ้า
 ภาควิชาวิศวกรรมเครื่องกล
 กรมบริหารสารนิเทศ
# แยกเอกมัยใต้
แยกเอกมัยใต้ เป็นทางแยกหนึ่งในพื้นที่เขตคลองเตย กรุงเทพมหานคร เป็นจุดตัดระหว่างถนนสุขุมวิท ซอยสุขุมวิท 63 (เอกมัย) และทางออกสถานีขนส่งผู้โดยสารกรุงเทพ (เอกมัย)สถานีขนส่งเอกมัย https://www.transitbangkok.com/th/stations/%E0%B8%9A%E0%B8%B5%E0%B8%97%E0%B8%B5%E0%B9%80%E0%B8%AD%E0%B8%AA/%E0%B9%80%E0%B8%AD%E0%B8%81%E0%B8%A1%E0%B8%B1%E0%B8%A2 ทางแยกนี้ยังตั้งอยู่ใกล้กับปากซอยสุขุมวิท 42 (กล้วยน้ำไท) ซึ่งเป็นทางเดินรถทางเดียวอีกด้วย
# บทบิดลิ้น
บทบิดลิ้นสำนักงานราชบัณฑิตยสภา. พจนานุกรมศัพท์วรรณกรรม ฉบับราชบัณฑิตยสภา (แก้ไขเพิ่มเติม). พิมพ์ครั้งที่ 2. กรุงเทพฯ : สำนักงานราชบัณฑิตยสภา, 2561, หน้า 526.  คือข้อความที่ออกแบบให้ผู้พูดข้อความนั้นเกิดอาการลิ้นพันหรือออกเสียงอย่างถูกต้องได้ลำบาก โดยเฉพาะอย่างยิ่งเมื่อออกเสียงเร็ว ๆ กลวิธีที่นิยมใช้ในการสร้างบทบิดลิ้นได้แก่ การสัมผัสอักษร การสลับหน่วยเสียง คำพ้องเสียง และการซ้ำคำ

บทบิดลิ้นนิยมใช้เป็นเกมคำ แบบฝึกการออกเสียงให้ชัดเจน บทร้อยกรองสำหรับเด็ก บทร้อยกรองที่ไม่มุ่งเอาแก่นสารเท่าไรนัก และเพลงที่เล่นสัมผัสและคำซ้ำ นอกจากนี้ยังใช้ในการอุ่นเสียงของผู้ประกาศข่าว นักร้อง และนักแสดง บทบิดลิ้นบางบทก่อให้เกิดความหมายที่น่าตลกขบขันหรือหยาบโลนหากออกเสียงผิด ในขณะที่บางบทมุ่งสร้างความสนุกสนานจากความสับสนหรือการออกเสียงผิดพลาดเท่านั้น

ตัวอย่างบทบิดลิ้น เช่น เช้าฟาดผัดฟัก เย็นฟาดฟักผัด ในภาษาไทย;  ("เธอขายเปลือกหอยอยู่ริมชายหาด") ในภาษาอังกฤษ;  ("เสือเศร้าสามตัวกลืนข้าวสาลีในทุ่งข้าวสาลี") ในภาษาสเปน เป็นต้น
# ตาน-พยูซะยะ
ตาน-พยูซะยะ (โสบปุ;องค์ บรรจุน (9 กรกฎาคม 2561). "จากปรากฏการณ์คืนชื่อหมู่บ้านมลายูชายแดนใต้ ถึงขบวนการเรียกร้องชื่อสะพานสร้างใหม่ในรัฐมอญ". ศิลปวัฒนธรรม. (39:9), หน้า 38–39. "ศาลาดีบุก")Reid, Robert and Grosberg, Michael (2005) Myanmar (Burma) (9th edition) Lonely Planet Publications, Footscray, Victoria, Australia, page 159,  เป็นเมืองหนึ่งในรัฐมอญ ทางทิศตะวันออกเฉียงใต้ของประเทศพม่า เป็นศูนย์กลางการปกครองของอำเภอตาน-พยูซะยะในจังหวัดมอละมไยน์ ตั้งอยู่ห่างจากมอละมไยน์ไปทางทิศใต้ประมาณ  และห่างจากไจคะมีและหาดเซะเซไปทางทิศตะวันออกเฉียงใต้ประมาณ 

ระหว่างสงครามโลกครั้งที่ 2 ตาน-พยูซะยะเป็นสถานีปลายทางด้านตะวันตกของทางรถไฟสายไทย–พม่า โดยเชื่อมโยงกับเส้นทางรถไฟเลียบชายฝั่งระหว่างเย่กับย่างกุ้งซึ่งมีอยู่แล้วก่อนเกิดสงคราม ตาน-พยูซะยะยังเป็นที่ตั้งค่ายพักเชลยศึกของญี่ปุ่นที่ถูกเกณฑ์ให้มาสร้างทางรถไฟRivett, Rohan Deakin (1950) "Chapter XIX: Thanbyuzayat Base Camp" Behind bamboo : an inside story of the Japanese prison camps Angus and Robertson, London,  ร่างของทหารฝ่ายสัมพันธมิตรกว่า 3,000 นายถูกฝังไว้ในสุสานทหารสัมพันธมิตรตาน-พยูซะยะที่เมืองนี้Taylor, William (1971) With the Cambridgeshires at Singapore Trevor Allen Bevis, March, England, pages 89-91,
# พีชเมลบา
พีชเมลบา  เป็นของหวานที่ประกอบด้วยไอศกรีมวานิลลาและท้อ ราดด้วยซอสแรสเบอร์รี

พีชเมลบาคิดค้นในปี ค.ศ. 1892 โดยโอกุสต์ เอสกอฟีเย เชฟประจำโรงแรมซาวอยในลอนดอน เมื่อดยุกแห่งออร์เลอ็องจัดงานเลี้ยงฉลองให้เนลลี เมลบา นักร้องเสียงโซปราโนหลังเธอแสดงอุปรากร โลเอินกรีน เอสกอฟีเยเสิร์ฟของหวานด้วยหงส์สลักจากน้ำแข็งที่ภายในมีไอศกรีมวานิลลาและท้อ ด้านบนตกแต่งด้วยสายไหม ต่อมาในปี ค.ศ. 1900 เอสกอฟีเยปรับสูตรใหม่โดยเปลี่ยนเป็นราดซอสแรสเบอร์รีด้านบนแทนAvey, Tori. "Opera, Escoffier, and Peaches: The Story Behind the Peach Melba" , August 22, 2012, accessed 9 April 2015 นอกจากสูตรที่ใช้ท้อเป็นส่วนประกอบแล้ว บางครั้งยังมีการใช้แพร์ เอพริคอตหรือสตรอว์เบอร์รี นอกจากนี้อาจใช้เยลลีเรดเคอร์แรนต์แทนซอสแรสเบอร์รี